અમદાવાદ: તાજેતરમાં ગુજરાત હાઇકોર્ટ દ્વારા અમદાવાદીઓને કનડતી રખડતાં ઢોરની સમસ્યાના મામલે મ્યુનિસિપલ કોર્પોરેશનનો ઊધડો લેવાતાં તંત્રે હવે ‘રાઉન્ડ ધી ક્લોક’ની રખડતાં ઢોર પકડવાની ઝુંબેશ ચલાવી છે. છેલ્લા પંદર દિવસમાં સત્તાવાળાઓએ ૧ર૪પથી વધુ રખડતાં ઢોર પકડીને બહેરામપુરામાં આવેલા ઢોરવાડામાં પૂરી દીધાં છે તેમજ શહેરમાંથી વધુ ને વધુ રખડતાં ઢોર પકડવા નવાં વાહનો ખરીદવાનાં ચક્રો ગતિમાન કરાયાં છે. બીજી તરફ ઢોરવાડો બદથી બદતર હાલતમાં છે.